কিন্তু মজাটা হল, ভগত সিং নিজে ছিলেন একজন কম্যিউনিস্ট। ছোটোবেলা থেকেই কার্ল মার্ক্সের মতাদর্শের প্রেমে পড়েছিলেন ভগত সিং। লেনিনের বৈপ্লবিক কর্মকাণ্ড ওঁকে উদ্বুদ্ধ করত। বলশেভিক বিপ্লবের দ্বারা অনুপ্রাণিত এই তরুণ লেনিনকেই নিজের নেতা হিসেবে বেছে নিয়েছিলেন। ভারতের স্বাধীনতার বীজ এবং দেশের যাবতীয় সমস্যার সমাধান হিসেব রাশিয়ার কম্যিউনিস্ট আন্দোলনের মডেলকেই মনে করতেন একমাত্র পন্থা। তিনি মনে করতেন এই দেশের আর্থসামাজিক সংকট কাটতে পারে কেবমাত্র স্বর্বহারার একনায়কতন্ত্রের মধ্যে দিয়েই। এই পথেই এ দেশের গরিব মানুষের দারিদ্র মোচন হওয়া সম্ভব। এ্যাসেম্বলিতে যে প্রাচরপত্র ছুঁড়ে দেওয়ার অপরাধে সুখদেব, রাজগুরু এবং ভগত সিংকে গ্রেফতার হতে হয়েছিল এবং পরে ফাঁসি পর্যন্ত হয়, সেই প্যামফ্লেটে দাস ক্যাপিটল এবং কম্যিউনিস্ট ম্যানিফ্যাস্টোর নির্যাসই ছত্রে ছত্রে ছিল। সেখানে ছিল, "The humanity cannot get rid of its ills till exploitation of human beings by human being and exploitation of nations by nation which is true nature of imperialism is not curbed." ভগত স্বাধীনতার যে মানে বুঝতেন সেটা ক্ষমতাসীনের বদল নয়, বরং সেটা ব্যবস্থার বদল। আরও লেখা ছিল ওই প্রচারপত্রে, "Humanity can only be liberated once the world is freed from the scourges of capitalism and destruction of imperialist war." হিন্দু ঐক্যের কথা বলা আরএসএস তো কস্মিনকালেও স্বর্বহারার ঐক্যের কথা বলেনি। অন্যদিকে ভগত সিং চেয়েছিলেন খেটে খাওয়া মজদুর মানুষ ঐক্যবদ্ধ হয়ে নিজেদের ক্ষমতা নিজেরা বুঝে নেবে। ওদের রাজনৈতিক ক্ষমতায়নের ভিতর দিয়েই তৈরি হবে মানুষের সরকার।